Den fælleseuropæiske prognosemodel er i meteorologiske kredse kendt som en af verdens bedste. Alligevel er det for tidligt at få julehjerter i øjnene, hvis man elsker hvid jul. Modellen leverer nemlig nye prognoser to gange i døgnet, og andre prognosemodeller viser, at juleaften bliver lun med fem til otte grader og regn. Så det kan både blive en grå og en hvid jul. Men med den seneste prognose er der altså lagt et lille ekstra æg i den hvide julekurv.